Liturgikus események, programok

**A hét ünnepei**

**Hétfő:** Boldog Özséb áldozópap

**Kedd:** Szenet Ágnes vértanú

**Szerda:** Boldog Batthyány – Strattmann László hitvalló

**Péntek**: Szalézi Szent Ferenc püspök, egyháztanító

**Szombat**: Szent Pál apostol megtérése

**Eseménynaptár**

01.20. 17.00 Elsőáldozók és felsősök csoportja

01.20. 18.30 Ifi falka találkozó

01.21. 10.00 Baba-mama kör

01.22. 19.00 Énekkar

01.23. 19.00 Virrasztás

01.24. 18.00 Gitáros énekkar

01.25. 16.00 Filmvetítés

01.27. 17.00 Alsósok

01.27. 19.30. Idősebb házasok

01.28. 10.00 Baba-mama kör

**Szentmisék, liturgikus templomi események**

**Vasárnap:** 8.45 + Magdolna és József

10.00 + Katalin és Károly

18.30 élő Luca

**Hétfő:** 7.00 Varga család tagjaiért

**Kedd**: 18.30 + Mária

**Szerda:** 7.00 Rozsály család tagjaiért

**Csütörtök:** 18.30 + Erzsébet temetés után

**Péntek**: 18.30

**Szombat:**  18.30

**Vasárnap (26):** 8.45 + Margit

10.00 élő Anikó

18.30

**Temetések**: 01.22. 13.00 Keresztúri ev. Templom / Balázs Erzsébet

01.23. 11.45 Újköztemető / Nagy Lajos

Hirdetések

**Hétfőn** 17 órakor az elsőáldozók és felsősök csoportja találkozik, 18.30-tól Ifi falka találkozó lesz a plébánián.

+++++

**Exodus 90** életmód változtató kilencven napos otthonról végezhető lelkigyakorlat indul férfiaknak január 20-án. Részletes információ és a jelentkezés módja megtalálható a hirdetőtáblán, az [exodus90.hu](http://exodus90.hu) weboldalon és az Exodus90 applikációban.

+++++

**Január 19-26-a** között tartjuk az ökumenikus imahetet. Az imahét mottója: Hiszed ezt? (Jn 11,26)

Az imafüzet bevezetőjéből: (a niceai zsinat 1700. évfordulója kapcsán, amelyen a ma is imádkozott hitvallást megfogalmaztak)

„A történelmi visszatekintés és emlékezés célja imahetünk alkalmain kettős: hálával emlékezni azokra, akik a IV. század elején felelős hittel fontosnak tartották keresztény hitünk összefoglalását, nyílt és őszinte megvallását. Ugyanakkor tükröt tartanak elénk s kérdésként hangzik lelkünkben: hisszük-e az ősi hitvallásban olvasott vallomást? Készek vagyunk-e keresztény hitünkről hitvallást tenni családjainkban, kortársaink körében? Szükséges-e a XXI. század nyelvén keresztény hitünk és erkölcsi meggyőződésünk újrafogalmazása tömör hitvallás formájában? Valljuk, hogy az Egyházat nem mi s nem is eleink hozták létre s tartották meg, hanem az, aki a mindenség, a teljes kozmosz teremtője, megtartója, megszentelője és megváltója, az egy igaz és imádásra méltó Mindenható, aki Atya, Fiú és Szentlélek. Egyedül Őt imádjuk, hívjuk segítségül és Ő minden reményünk forrása. Ebben a meggyőződésünkben erősítsen minket a Szentlélek, az igazság és egység Lelke.”

+++++

Január 25-én szombaton délután 16 órától filmvetítés lesz a hittanteremben.

A tölgy az erdő szíve" című filmet nézzük meg közösen, utána lehetőség lesz beszélgetni is a látottakról.

A film a Berlini Nemzetközi Filmfesztiválon mutatkozott be. Több évszakon át követi a magányos óriás életét, és emlékeztet minket a természet csodáira. Hihetetlen felvételeken keresztül testközelből ismerjük meg azt a színes világot, amit a turistaútról nem látunk.

Mindenkit szeretettel várnak a szervezők.

+++++

Szalay Réka a maga által készített tárgyakat árusít február 2-án a szentmisék után.

Gondolatok a mai naphoz

Tegyetek meg mindent, amit mond!

Szent Pál a korintusi levélben a Lélek adományairól beszél. Ki-ki felfedezheti saját életében, hogyan működik benne Isten ereje. Legtöbben a nagy karizmatikus adományokra figyelnek ebben. A mai evangéliumban Szűz Máriának csendes adományaira figyelhetünk fel.

Van szeme észrevenni a megjelenő zavart. Valami hiba van, bár nyilván igyekeznek elrejteni. Tudja, kinek kell szólni, tudja kicsoda az ő Fia. Jézus válaszán nem sértődik meg, nem győzködi fiát, hanem jelez a szolgáknak: „Tegyetek meg mindent, amit mond!” (Jn 2,5)

Nem tudjuk, Mária milyen kapcsolatban volt a lakodalmas családdal. De a szolgák hallgatnak rá, megteszik, amit Jézus mond.

Van-e szemem észrevenni a bajt, a nehézséget? Nyilván ehhez mélyebb kapcsolat kell. Merek-e jelezni, ha valami nehézségem támad? Tudom-e, kihez kell fordulni?

A Lélek adománya lehet az is, hogy nyitott szemmel tudok járni, meglátom az apró zavarokat is. Vagy, hogy felkínálom azt, amim van, amiben segíteni tudok másoknak.

A csoda nem sültgalamb módjára érkezik. Azért meg kell dolgozni. Még akkor is, ha a csoda nem rajtam múlik. Ha nem teszek semmit, ha azt, amire képes vagyok, nem végzem el, Isten se fogja hozzátenni azt, amit csak Ő tehet meg.

Járjunk hát nyitott szemmel! Használjuk fel a Lélek adományait! Vigyük a nehéz helyzeteket, de örömeinket is bátran Jézus elé!

Fülöp Ákos plébános



A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Évközi 2. vasárnap 2025. január 19.

A képen vázlat, rajz, Vonalas grafika, illusztráció látható

Automatikusan generált leírás

„Az egész föld imádjon és magasztaljon, Istenünk, nevedet énekkel dicsérje, fölséges Istenünk!” (Zsolt 65,4)

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*Vasárnap: 8.45; 10.00; 18.30*

*Hétfőn és szerdán 7.00; kedden, csütörtökön, pénteken és szombaton 18.30*

Irodai ügyelet:

Hétfőn, szerdán és pénteken 16.00-18.30

Kedden és csütörtökön 9.00-12.00

Olvasmány: Iz 62, 1-5

Meglátják majd a népek igazságodat.

Szentlecke: 1Kor 12, 4-11

A Lélek ajándékait mindenki azért kapja, hogy használjon vele.

Evangélium: Jn 2, 1-11 Tegyetek meg mindent, amit csak mond!